**ТЕХНИЧЕСКИ АНАЛИЗ**

**ОБЕКТ НА КОНЦЕСИЯТА**: Язовир в землището на с. Янтра, публична общинска собственост.

**ПРЕДНАЗНАЧЕНИЕ НА ОБЕКТА:** Естествена среда за полуинтензивно и интензивно отглеждане на сладководна риба.

**СТОПАНСКА ДЕЙНОСТ:** риборазвъждане, отглеждане на риби и други видове организми, предлагане на пазара качествена риба и получената по съответните технологии продукция, промишлен и спортен риболов, превръщане на обекта в привлекателно място за осигуряване отдих, почивка и развлечение на населението.

**ЗАДАЧА НА ИЗПЪЛНИТЕЛЯ**: Изготвяне на технически анализ за за отдаване на концесия на обект**:**  Язовир в землището на с. Янтра включващ: Поземлени имоти с идентификатори 87463.67.53, с площ 92 960 кв. м., 87463.67.62, с площ 2 931 кв. м., 87463.67.63, с площ 2 846 кв. м., и 87463.65.111, с площ 7112 кв. м., по кадастралната карта и кадастралните регистри на с. Янтра, община Дряново.

**ВИД НА КОНЦЕСИЯТА:** За услуга, която предвижда управление и поддържане на обекта предоставен на концесия, като плащането се състои в правото на концесионера да експлоатира обекта за срока на концесията.

**СРОК НА КОНЦЕСИЯТА:** 25 ГОДИНИ

1. ***Индивидуализация на обекта на концесията и на прилежащата инфраструктура и принадлежности и/или на дейностите по предоставяне на услугата от обществен интерес и на другите стопански дейности.***

**ОБЕКТЪТ НА КОНЦЕСИЯТА е язовир в землището на с. Янтра, публична общинска собственост, включващ**:

Поземлени имоти с идентификатори 87463.67.53, с площ 92 960 кв. м., 87463.67.62, с площ 2 931 кв. м., 87463.67.63, с площ 2 846 кв. м., и 87463.65.111, с площ 7112 кв. м., по кадастралната карта и кадастралните регистри на с. Янтра, община Дряново.

Язовирът се намира близо до с. Янтра, община Дряново и с. Буря, община Севлиево.

Инженерната инфраструктура до обекта включва отвеждащия в близост до язовира асфалтов път от републиканската пътна мрежа III 406, който е в добро техническо състояние през цялата година.

Община Дряново в задължението си към обекта на концесия има задача да изгради полски път с настилка от несортиран трошен камък за целия срок на договора на прилежаща инженерна инфраструктура. Към настоящия момент достъпът до язовира от третокласния път се осъществява чрез преминаване на временен път през частни земеделски земи.

***2. Определяне на устройствените характеристики на обекта на концесията, включително обосноваване на необходимостта от включване на прилежаща инфраструктура и принадлежности към обекта на концесията и свързването им с общата техническа инфраструктура:***

Устройствените характеристики на обекта са: Язовирът включва: Поземлени имоти с идентификатори 87463.67.53, с площ 92 960 кв. м., 87463.67.62, с площ 2 931 кв. м., 87463.67.63, с площ 2 846 кв. м., и 87463.65.111, с площ 7112 кв. м., по кадастралната карта и кадастралните регистри на с. Янтра, община Дряново.

***3. Определяне на основните технически и технологични характеристики на обекта на концесията и:***

*а)определяне и анализ на потребностите на концедента;*

1.Обектът да запази предмета на дейност: риборазвъждане, извършване на стопанска дейност.

2.Запазване на единна техническа инфраструктура – язовир с посроените съоръжения към него.

3. Поддържане на добра транспортна достъпност до обекта

4. Използуване на безотпадна технология за производство, която не причинява замърсяване водата, въздуха и почвата.

5.Всички строително-монтажни работи, извършени от концесионера и използувани от него за срока на концесията, да се съгласуват с община Дряново и се извършват в съответствие с действащата нормативна уредба.

6. Редовно окосяване и почистване на язовирната стена включваща мокрия и сухия откос от израснали храсти и тревна растителност.

7. Да се възстанови и поддържа чиста изходната шахта на основния изпускател и се държи затворена с предпазен капак.

8. Да се провери техническото състояние на спирателния кран на основния изпускател.

9. Да се поддържа проводимостта на дерето след преливника от израснали храсти и дървета през периода на концесията.

10. Да се обезопаси язовира с табели за забранено къпане и други охранителни знаци.

11.Да предоставя язовира за нуждите на Гражданска защита при бедствия и аварии и др. нужди по силата на нормативни актове.

12. Язовирът да се експлоатира и поддържа съгласно изискванията а Наредба № 13 за условията и реда за осъществяване на техническата експлоатация на язовирните стени и съоръженията към тях.

13. Да се изпълнява спазват инструкциите описани в аварийния план приложен към техническата експертиза на язовира при необходимост.

*б) установяване на обществения интерес;*

Общественият интерес към обекта на концесия ще се увеличи с развиване на културно и спортно обслужване на населението - плажни, спортни и водни услуги и превръщане на обекта на концесия в привлекателно място за осигуряване отдих, почивка и развлечение на населението, разкриване на заведения за хранене и развлечения - постоянни или временни /кафе-бар и/или други по смисъла на Закона за туризма, които не засягат целостта и характера на публичната собственост

*в/ определяне на параметрите на застрояването*

Обектът на концесия е: Язовирът в землището на с. Янтра е със следните технически характеристики:

|  |  |
| --- | --- |
| Показатели | Данни |
| Година на завиряване на язовира | 1961 |
| Площ на язовира по скици | 92,960 дка |
| Водна площ | 92,977 дка |
| Общ завирен обем на язовирното езеро | 375 000 м3 |
| Тип на стената | Земнонасипна |
| Максимална височина на стената | 12,00 м |
| Дължина на стената | 111,00 м |
| Тип на основния изпускател | Тръбен - стомана |
| Диаметър на основния изпускател | 300 мм |
| Тип на преливника | Челен |
| Ширина на преливника | 25,0 м |
| Преливна височина | 2,0 м |
| Кота преливен ръб | 325,80 м |
| Кота корона стена | 327,52 м |
| Воден откос | Земен със заскаляване. |
| Водовземно съоръжение | Водовземна кула |
| Основния изпускател | Тръбен – стомана ф 300 мм |
| Бързооток след преливника | Необлицован трапецовиден |
| Достъп за обекта | Третокласен път III-406 и полски път |

ТЕХНИЧЕСКО СЪСТОЯНИЕ НА ЯЗОВИРА

* Водното огледало - частично е обрасло с водна растителност.
* Въздушен /сух/ откос – почистен, затревен.
* Воден откос – почистен, с каменна броня.
* Корона – уплътнена, проходима.
* Водовземна бетонова кула, без пасарелка.
* Основен изпускател – изправен, стоманена тръба с дължина 50 м. и ф 300 мм..
* Изходно съоръжение на основния изпускател – бетонова шахта и спирателен кран тип „шибърен“.
* Преливник – челен, почистен.
* Проводимост на коритото след преливника /бързооток/ – необлицован, трапецовиден.
* Пътища и подходи до язовира – асфалтов път в - добро техническо състояние и полски път.
* Водоизточник – захранва се от дерета на база валежи
* Техническото състояние на язовира към деня на изготвяне на анализите е добро.

*г) резултатите от геоложките, хидроложките, хидрогеоложките, геодезическите и другите инженерни проучвания - когато това е необходимо;*

Обектът е построен.

При необходимост от ново строителство или основни ремонти на съществуващото застрояване, ако се наложи ще се изготвят допълнителни геоложки, хидроложки, хидрогеоложки, геодезически и други инженерни проучвания;

*д) посочване на изискванията за националната сигурност и отбраната на страната, за опазване на околната среда, за човешкото здраве, за защитените територии, зони и обекти и за обществения ред.*

Изграждането на язовира през 1961 г., неговото местоположение, площ, обем, и технически параметри навярно са съобразени с изискванията за национална сигурност и отбрана на страната, в настоящия момент това се съблюдава от компетентните органи и община Дряново.

При осъществяване на дейностите по експлоатация на обекта на концесия концесионерът е длъжен да спазва всички законови изисквания, свързани с националната сигурност и отбраната на страната, с опазването на околната среда, човешкото здраве, защитените територии, зони и обекти на обществения ред.  
 При последващо възникване на опасност за националната сигурност и отбраната на страната, за околната среда, за човешкото здраве, за защитените територии, зони и обекти и за обществения ред, страната по концесионния договор, която е узнала това, е длъжна незабавно да уведоми другата страна.

***4. Определяне на техническите характеристики и технологичните параметри на основата на проучени аналози - в случаите, когато не са налични прединвестиционни проучвания и инвестиционни проекти за обекта на концесията****.*

Няма необходимост, язовирът е построен

***5. Определяне на технико-икономически показатели на обекта на концесията, необходими за изработване на финансово-икономическия анализ.***

Производствената дейност на обекта се изразява в експлоатация на язовира.

Главната задача на концесионера е производство и предлагане на качествена риба на пазара и привличане на клиенти, с цел максимално използване капацитетните възможности на язовира през периода на концесията.

Прогнозирането е съобразено с моментното състояние, залятата площ, полезния обем, дълбочината на водоема, наличието и вида растителност по бреговата зона, възможностите за източване и предпоставките за развитие на малоценни риби (каракуда, червеноперка, уклей и др.). Тези особености са отчетени при извеждане на осреднените основни рибовъдни показатели за капацитет, а също и за извеждане на прогнозните разходи и себестойност. Заложени са средни добиви при отглеждане на риба, основно шаран.

Основни предпоставки и предположения. Икономическа среда.

Като времеви планов хоризонт на прогнозните очаквания е приет 5 годишен период във финансово-икономическия анализ. Основание за това приемане е необходимостта през този период да бъдат подготвени и изпълнени мероприятията за задължителната(минималната) инвестиционна програма отнасяща се за текущото поддържане на обекта в добро техническо състояние. Тези мероприятия са разработени на база на окрупнени показатели на база оценката на моментното състояние.

От анализа на макроикономическите показатели през последните две години, се приемат следните предпоставки и условия за развитие на бизнеса:

1.Основните финансови резултати, а от там и таксите, са прогнозирани в лева.

2.Разходите за инвестиции, са остойностени по действащите в момента цени.

3.Дейността по рибовъдство се развива и осъществява при следните основни предположения:

* задължителна подготовка на басейна за зарибяване с риба за консумация включваща почистване варуване и наторяване;
* планиране на необходимото количество храна на рибата за консумация е извършено само на очаквания прираст на шарана;
* калкулирана е рецептура за полуинтензивно и интензивно хранене;
* разходите за труд са за временно наети рибовъди;
* разходите за амортизация са определени по линеен метод, съгласно нормативната уредба – 4 % годишно.
* разходите за диагностично-лечебни мероприятия са определени на декар(15 кг. хидратна вар). Основната тежест е дадена на санитарното почистване и профилактичната дезинфекция.

Такава икономическа среда е описана в приетите предположения със съзнанието за известна непредсказуемост, но с възможност за интензифициране, която предполага, че ще се използва от потенциални инвеститори с опит и възможности.

Отглеждане на риби със стопанско значение – шаран за консумация.

Риби, които живеят в язовира, невнесени от човека – каракуда и уклей в количества представляващи стопански риск(над 5%) без стопанска изгода.

Няма изявени животински видове(змии водоплаващи птици и др.), чието сезонно развитие да застрашава силно стопанската дейност на рибовъдството.

Зарибяването на язовира може да бъде монокултурно с шаран или поликултурно с поставяне на комплекс от видове всеядни, растителноядни и хищни риби. При настоящата разработка се приема за предпоставка монокултурното зарибяване. Основният вид, който се поставя е шаранът - от 100 до 200 риби на декар.

Броят на поставените риби за отглеждане и от характера на подхранване на рибите. Обикновено рибите в тези водоеми се подхранват усилено през времето на най-интензивния им растеж юни-септември. Тази практика отговаря на водоемите, в които през пролетта се развива повече естествена храна, отколкото в специалните рибовъдни басейни. По този начин се прави икономия от суровинно-енергийни ресурси – рибата се получава с по малък разход на произвеждан в стопанствата фураж. Многогодишната практика показва, че 1 кг риба може да се получи от около 2,5 – 2,8 кг фураж при висока икономическа интензивност.

***7. Извършване на водностопански анализ за водностопанските обекти, включени в обекта на концесията.***

За обектът: Язовирът е построен в землището на с. Янтра, не е необходимо изготвяне на водостопански анализ, тъй като към датата на изготвяне на техническия анализ няма:

7.1. влезли в сила водностопански планове;

7.2. съществуващи водностопански отношения в разглеждания обхват.